open-index/open-wikipedia-markdown huggingface dataset:
Ջուզեպպե Աուրելի

**Ջուզեպպե Աուրելի** (, ), իտալացի նկարիչ և ջրանկարիչ։ Նա հայտնի է իր պատմական թեմաներով նկարներով, իտալացի ազնվական ընտանիքների դիմանկարներով, նաև` ժանրային նկարներով և տեղական, հատկապես` արևելյան թեմաներով տեսարաններով։

## Կյանք և կարիերա
Ջուզեպպե Աուրելին ծնվել է 1858 թվականին Հռոմում։ Նա արվեստի վաղ կրթությունն ստացել է Սան Լուկայի ակադեմիայում, որտեղ եղել է Պիետրո Գաբարինի և Չեզարե Մակաիրի աշակերտը։ 
Ցուցադրվել է տարբեր ցուցահանդեսներում. 1888 թվականի Մյունխենի միջազգային ցուցահանդեսում և 1893 թվականի Չիկագոյի Համաշխարհային տոնավաճառում, բայց նրա արևելյան աշխատանքները հազվադեպ են ներառվել այս վաղ ցուցահանդեսներում։ Նրա արվետսանոցը գտնվել է Հռոմի Մարգուտտա փողոց, 48 հասցեում, և Աուրելին կարողացել է մտքեր փոխանակել իր ժամանակի ամենաբեղմնավոր օրիենտալիստ նկարիչների հետ։ Իր կարիերայի ընթացքում նա անցել է նույն ուղղով, որով անցել են Հռոմի օրիենտալիստ վարպետներ Ֆիլիպպո Բարտոլինին, Էնրիկո Տարենին, Նազարենո Չիպրիանին և պատկերազարդող Էտտորե Քսիմենեսը։ Այդ ազդեցությամբ Աուրելին սկսել է նկարել արևելյան թեմատիկայով, ինչպես օրինակ` հարեմի տեսարանները և էկզոտիկ գեղեցկություններ։ Նա մահացել է 1929 թվականին, Անցիոյում։

## Աշխատանքներ
Չնայած Աուրելին ճանաչում է ձեռք բերել հիմնականում պատմական Իտալայի նկարներով և Իտալայի արքայական ընտանիքի անդամների դիմանկարներով, նրա աշխատանքների մեջ ներկայացվել են արևելյան տեսարաններ, այդ թվում` հարեմներ, պահակախումբ, Արաբական շուկաներ և փողոցային կյանք։ Նրա արևելյան աշխատանքներում սովորաբար ներառված են այնպիսի տարրեր, ինչպիսիք են էկզոտիկ երաժշտական գործիքներ, ընձառյուծի կաշին, Մարոկոյի խեցեգործությունից և ջերմոցային բույսեր։  Նա աշխատում էր ջրաներկով և յուղաներկերով։

Նրա աշխատանքները կարելի է գտնել Հռոմի Ժամանակակից արվեստի ազգային պատկերասրահում, ինչպես նաև` մասնավոր հավաքածուներում։

## Նկարներ
* Որսորդության պայմանավորվածություն 1500-ականներին (Հռոմ, 1883 թվական)
* Կարիկա Լանչերի Աոստան Ուստոցայի ճակատամարտում (Հռոմ, 1866 թվական)
* Սիրավեպ գինու մառանում (1881 թվական)
* Էմանուել Ֆիլիբերտը վերադառնում է Թուրին (Թուրին, 1884 թվական)
* Ծանոթություն ավերակների մոտ (1885 թվական)
* Պարապ ժամեր հարեմում 
* Բամբասանքներ հարեմում 
* Ջրակիրը
* Մարգարիտա դե Վալուան հանդիպում է իր ամուսնուն` Հենրի Նավարացուն (Բոլոնյա, 1888 թվական)
* Հենրի Նավարացին Կառլոս 9-րդից խնդրում է նրա քրոջ` Մարգարիտայի ձեռքը (Մոնակո, 1888 թվական)
* Հենրի Նավարացու և Մարգարիտա դե Վալուայի հարսանիքը (Փարիզ)։
* Լարային գործիքով կինը 
* Հարեմի տեսարան
* Արևելյան գեղեցկություն

### Պատկերասրահ

File:A welcome visitor by Giuseppe Aureli - date unknown.jpg|*Հաճելի հյուրը*, տարեթիվը անհայտ է 
File:Oriental beauty with stringed instrument by Guiseppe Aureli-date unk.jpg|*Արևելյան գեղեցկություն` լարային գործիքով*, տարեթիվն անհայտ է 
File:The monk-by guiseppe aureli-date unk.jpg|*Վանականը*, տարեթիվն անհայտ է 
File:The Monk with Onions.jpg|*Սոխերով վանականը*, տարեթիվն անհայտ է
Aureli-Romance.jpg|*Սիրավեպ գինու մառանում*, 1881


## Ծանոթագրություններ

Կատեգորիա:Իտալացի նկարիչներ
Կատեգորիա:Օրիենտալիստ նկարիչներ
Նյու Յորքի Բուֆֆալոյի համալսարան

**Նյու Յորքի Բուֆֆալոյի համալսարան**, պետական գիտահետազոտական համալսարան ԱՄՆ - ում, առաջատար է Նյու Յորքի համալսարանների համակարգում (SUNY): Բուֆֆալոյի համալսարանն ունի մի քանի համալսարանական քաղաքներ (կամպուս) Բուֆֆալոյում և Ամհերստում։ Այս բարձրագույն ուսումնական հաստատությունը հանդիսանում է ամենամեծը SUNY համակարգի շարքում` առաջարկելով 84 բակալավրի, 184 մագիստրոսի և 78 դոկտորական աստիճաններ։

## Պատմություն
thumb|Միլլարդ Ֆիլլմոր, Բուֆֆալո համալսարանի առաջին ղեկավար։|alt=|ձախից|255x255փքս
Բուֆֆալոյի համալսարանը հիմնադրվել է 1846 թվականի մայիսի 11-ին ՝ որպես մասնավոր բժշկական դպրոց՝ Բուֆֆալոյի, Նիագարա - Ֆոլլսի և հարակից գյուղերի համայնքների համար` բժիշկներ պատրաստելու գործում։ Համալսարանի առաջին ղեկավար Միլլարդ Ֆիլլմորը հետագայում դարձավ ԱՄՆ - ի նախագահ։

Առաջին դասախոսությունները տեղի են ունեցել հին փոստային բաժանմունքի փայտե շենքում` Սեկեկա և Վաշինգտոն փողոցների խաչմերուկներում։ 1849 - 1850 թվականներին պետական դրամաշնորհի և նվիրատվությունների շնորհիվ կառուցվել է համալսարանի առաջին քարե շենքը։
  
Բժշկական կրթական ծրագիրը ընդլայնվել է, ստեղծվել է դեղագործական բաժանմունք, որն այժմ դեղագործական գիտությունների առանձին դպրոց է ( The School of Pharmacy and Pharmaceutical Sciences):

1891 թվականին Բուֆֆալոյի իրավաբանական դպրոցը, որը հիմնադրվել է այստեղ 1887 թվականին, անցել է Բուֆֆալո համալսարանի վերահսկողության տակ։

1909 թվականին, պլանավորելով ընդարձակել իր կառուցվածքը, համալսարանը կազմակերպում է իր առաջին համալսարանական քաղաքը Ամհերստում, իսկ 1915 թվականին այստեղ ստեղծվել է «Արվեստի և գիտության քոլեջ» ( College of Arts and Sciences): 1960 - ական թվականներին «Արվեստի և գիտության քոլեջը» բաժանվել է երեք դպրոցների, իսկ 1990 - ական թվականներին նրանք դարձյալ միավորվել են։

## Ծանոթագրություններ

Կատեգորիա:1846 հիմնադրումներ
Կատեգորիա:ԱՄՆ-ի համալսարաններ
Կատեգորիա:Ամերիկյան համալսարանների ասոցիացիա
Կատեգորիա:Նյու Յորք նահանգ
Լենրի Փիթերս

**Լենրի Լեոպոլդ  Ուիլֆրեդ Փիթերս** (, ), գամբիացի բանաստեղծ, արձակագիր, վիրաբույժ։

## Կենսագրություն
Ծնվել է Սիերա Լեոնե կրեոլական ընտանիքում։ 1949 թվականին տեղափոխվել է Սիերա Լեոնե, որտեղ սովորել է Ֆրիտաունի Ուելսի արքայազնի դպրոցում։ 1952 թվականից նա ուսումը շարունակել է Քեմբրիջի Տրինիտի քոլեջում, 1956 թվականին ստացել է  գիտության բակալավրի աստիճան։ Ուսման ընթացքում ընտրվել է Աֆրիկայի ուսանողների միության նախագահ։

1956-1959 թվականներին սովորել է Լոնդոնի համալսարանական քոլեջի հիվանդանոցում, 1959 թվականին ստացել է վիրաբույժի դիպլոմ։

1955-1968 թվականներին աշխատել է BBC ռադիոյում, ծրագրեր պատրաստել աֆրիկյան երկրների համար։ Նա բժշկությամբ է զբաղվել Գիլդֆորդում և Նորթհեմփթոնում։ Անգլիայի վիրաբույժների թագավորական քոլեջի անդամ էր։

Վերադառնալով Գամբիա՝ շարունակել է իր վիրաբուժական պրակտիկան Բանջուլում։ Որպես մարդասեր ձգտում էր կիսել իր հարստությունը կարիքավորների հետ։

Ընտրվել է Գամբիայի հուշարձանների պահպանության պատմական հանձնաժողովի նախագահ, եղել է Գամբիայի ազգային գրադարանի և Գամբիայի քոլեջի տնօրենների խորհրդի նախագահ (1979-1987)։

Նա մահացել է Դաքարում  հիվանդության պատճառով։

## Ստեղծագործություն
Բանաստեղծություններ (1964), Արբանյակներ (1967), Կատչիկալի (1971) բանաստեղծական ժողովածուների հեղինակ, անձնական բժշկական պրակտիկայի տպավորությունների հիման վրա գրված «Երկրորդ շրջանը» (1965) վեպը, որը պատմում է աֆրիկյան հասարակության վիճակի մասին շատ երկրների անկախության նախօրեին։

Ընտրվել է Գամբիայի գրողների միության նախագահ։

## Օգտագործված գրականություն
* 1964: *Poems* (Ibadan: Mbari Publications)
* 1967: *Satellites* (London: Heinemann, African Writers Series No. 37)
* 1971: *Katchikali* (London: Heinemann, African Writers Series No. 103)  ; 
* 1981: *Selected Poetry* (London: Heinemann, African Writers Series No. 238) 

## Ծանոթագրություններ

## Գրականություն
* Энциклопедический справочник «Африка». — М.: Советская Энциклопедия. Главный редактор Ан. А. Громыко. 1986—1987.

## Արտաքին հղումներ
* Adieu Lenrie Peters

Կատեգորիա:20-րդ դարի բանաստեղծներ
Կատեգորիա:Գամբիացի բանաստեղծներ
Կատեգորիա:Գամբիացի գրողներ
Կատեգորիա:Բանաստեղծներ այբբենական կարգով
Մատիաս Աբել

**Մատիաս Աբել** (, ), գերմանացի ֆուտբոլիստ, հարձակվող։

## Կարիերա
Իր կարիերան սկսելով Բադ Կրոյցնախի «Այնտրախտ» սիրողական ակումբում և ունենալով Դորտմունդի Բորուսիայի դուբլի խաղերի փորձը, Աբելը Մայնցի հիմնական կազմին միացել է 2002 թվականին՝ նախկինի պես իրավաբանորեն պատկանելով սև-դեղիններին։ Մայնցում Աբելին չի հաջողվել ոչ մի գոլով աչքի ընկնել։ Այնուամենայնիվ, նա երկրորդ Բունդեսլիգայում մնացել է Մայնցի կազմում նաև հաջորդ տարի։

2004 թվականի օգոստոսի 14-ին նա առաջին անգամ գոլ է խփել Համբուրգի դեմ տնային խաղում, և նրա թիմը հաղթել է հանդիպումը։ Այդ մրցաշրջանում նրան հաջողվել է ևս 3 անգամ գրավել մրցակցի դարպասը։ 2006 թվականից Աբելը խաղադաշտ էր դուրս գալիս մի քանի ակումբների մարզաշապիկներով՝ Շալկե 04-ի մարզաշապիկով, որն այնուհետև նրան վարձակալության էր տվել Համբուրգ և Կայզերսլաուտերն ֆուտբոլային ակումբներին (վերջինիս կազմում երկու տարի գրեթե միշտ խաղացել է դուբլով)։ Նա ուներ առջևի խաչաձև ջլերի վնասվածք, 2004 թվականի սկզբին նա երրորդ անգամ վնասվածք է ստացել, որից հետո կես տարով դուրս է մնացել խաղից։

Առաջին անգամ Լաուտերնի հիմնական կազմում Աբելը ելույթ է ունեցել միայն 2010 թվականի հոկտեմբերի 26-ին, Ֆրից Վալտերի անվան ստադիոնում, Գերմանիայի գավաթի խաղարկության ժամանակ վաղ փոխարինման դուրս գալով Արմինիա ֆուտբոլային ակումբի դեմ տնային խաղում (խաղի վերջնական հաշիվը` 3:0)։ Չորս օր անց նա մեկնարկային կազմում է հայտնվել Բորուսիա Մյոնխենգլադբախ ակումբի դեմ խաղում (նույն մարզադաշտում և կրկին խաղն ավարտվել է 3:0 հաշվով՝ հօգուտ տանտերերի)։

## Ծանոթագրություններ

Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Կայզերսլաուտերնի ֆուտբոլիստներ
Կատեգորիա:Համբուրգի ֆուտբոլիստներ
Կատեգորիա:Մայնց 05-ի ֆուտբոլիստներ
Կատեգորիա:Շալկե 04-ի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Բորուսիա Դորտմունդի ֆուտբոլիստներ
Մվանզա

**Մվանզա** (), քաղաք Տանզանիայում։

## Ընդհանուր տեղեկություն
Մվանզա քաղաքը Տանզանիայի Մվանզա շրջանի վարչական կենտրոնն է։ Քաղաքային բնակչության թիվը կազմում է 225 244 մարդ, արվարձաններում` 436 811 մարդ (2005 թվականի հունվարի 1-ի դրությամբ)։ Քաղաքը գտնվում է այն տարածքում, որտեղ ապրում են սուկումացիները։ Այն հանդիսանում է նաև Վիկտորիա լճի մեծ նավահանգիստ, միջազգային օդանավակայան, երկաթուղային հանգույց։ Բամբակյա խոշոր պլանտացիաները գտնվում են Մվանզայի շրջակայքում։ Լճային ձկնորսությունը կարևոր դեր ունի քաղաքի տնտեսության մեջ։ Քաղաքում գործում են լաստանավային ծառայություններ դեպի Տանզանիայի Մուսոմա և Բուկոբա նավահանգիստներ, ինչպես նաև Քենիա և Ուգանդա։

## Աշխարհագրություն և պատմություն
Մվանզա քաղաքը գտնվում է Վիկտորիա լճի հարավային ափին, Տանզանիայի հյուսիս-արևմուտքում, Մվանզա ծոցի *(Mwanza Gulf)* արևելյան ափին։

Մվանզան հիմնադրվել է 1892 թվականին գերմանական գաղութային իշխանությունների կողմից։  1916 թվականին քաղաքը գրավվել է բրիտանացիների կողմից:1920-ական թվականներին քաղաքի տարածքում հայտնաբերվել են ոսկու հանքեր։ 1928 թվականին Թաբորայից երկաթուղային գիծը բերվել է Մվանզա։ 1978 թվականին Ուգանդա-Տանզանիա Երկրորդ պատերազմի ժամանակ քաղաքը ռմբակոծվել է Ուգանդայի ՌՕՈՒ-ի կողմից։

## Կլիմա
Քաղաքի կլիման մերձհասարակածային է։ Հոկտեմբերից դեկտեմբեր ամիսներին տեղում են կարճատև անձրևներ, մարտից մայիս ամիսներին՝ երկարատև։ Հունվարից փետրվար (ներառյալ) ամիսներին քաղաքում երաշտ է։ Տարածաշրջանում միջին տարեկան տեղումները 930 մմ է,  հարավում, հարավ-արևելքում, Ուկերևյան կղզիներում՝ 1200 մմ։ Օդի ջերմաստիճանի վրա մեծ ազդեցություն ունի Վիկտորիա լճի մոտիկությունը։ Ջերմաստիճանը տատանվում է 25&nbsp;°C մինչև 28&nbsp;°C: Սեպտեմբեր, դեկտեմբեր ամիսներին ջերմաստիճանը հասնում է  առավելագույն 29&nbsp;°C, հունիս,օգոստոս ամիսներին՝ 11-20&nbsp;°C:

## Տնտեսություն
Մվանզայում աճեցնում են բամբակ։ Tanzania Breweries Limited ընկերությունը գարեջրի գործարան ունի Մվանզայում  :

## Քույր քաղաքներ
*  ,  1966 թվական
*    (Ֆինլանդիա)

## Ծանոթագրություններ

## Արտաքին հղումներ
* Մվանզայի գոտիներ

Կատեգորիա:Բնակավայրեր այբբենական կարգով
Կատեգորիա:Բնօրինակում անաղբյուր հոդվածներ
Կատեգորիա:Տանզանիա
Կատեգորիա:Տանզանիայի քաղաքներ
Մոսամեդիշ

**Մոսամեդիշ** (),1985-2016թթ. Նամիբե  (), քաղաք Անգոլայում։ Նամիբե նահանգի վարչական կենտրոնն է։

## Աշխարհագրություն
Մոսամեդիշ քաղաքը գտնվում է Անգոլայի հարավ-արևմտյան մասում՝ Ատլանտյան օվիանոսի ափին։ Ծովի մակարդակից քաղաքի միջին բարձրությունը 44 մ է։ Բնակչությունը կազմում է շուրջ 150,000 մարդ։ Նամիբե շրջանի հիմնական տեսարժան վայրերից մեկը անապատային ուելվիչիան բույսն է։

## Պատմություն
Քաղաքը հիմնադրվել է պորտուգալացիների կողմից 1840 թվականին։ Անգոլայում քաղաքացիական պատերազմի ընթացքում Նամիբե նահանգի ներքին տարածքը վերահսկվում էր УНИТА զորքերի կողմից, մինչդեռ Նամիբե քաղաքը և նահանգի ափը գտնվում էին կառավարական զորքերի ձեռքում։ 1981-1985 թվականներին Նամիբե նահանգը ենթարկվել է հարձակման Հարավային Աֆրիկայի կանոնավոր զորքերի կողմից, որոնք խորհրդային և կուբայական ռազմական օգնությամբ Անգոլայի զորքերը հետ են մղել ։ 1985-2016 թվականներին կրել է Նամիբե անունը։

1986 թվականի հունիսի 6-ին դիվերսիոն հարձակում է իրականացվել քաղաքի մի շարք օբյեկտների վրա։ Բացի այդ, երեք բեռնանավ (երկու խորհրդային և կուբայական) պայթեցվել են նավահանգստում՝ լողորդ-դիվերսանտների կողմից ամրացված մագնիսական ականներով։

## Տրանսպորտ
Օվկիանոսային նավահանգիստ, որը երկրում երրորդն է Լուանդայից և Լոբիտոյից հետո։ Նամիբեն Մենոնգվե քաղաքի հետ կապված է Մոսամեդիշ երկաթուղով, որի երկարությունը 907 կմ է։ Այս երկաթուղու գծի լայնությունը 1067 մմ է, չնայած այն ի սկզբանե կառուցվել է որպես նեղուղի երկաթուղի՝ 600 մմ գծի լայնքով։ Նամիբե օդանավակայանը գտնվում է քաղաքից 7 կմ հարավ։ Հին օդանավակայանը, որը կրում է Յուրի Գագարինի անունը գտնվում է Նամիբեի կենտրոնից 1,7 կմ հեռավորության վրա։

## Կլիմա
Քաղաքի կլիման համեմատաբար զով է և չոր։ Տարեկան տեղումները կազմում են ընդամենը 60 մմ։

## Ծանոթագրություններ

Կատեգորիա:1840 թվականին հիմնադրված բնակավայրեր
Կատեգորիա:Անգոլայի աշխարհագրություն
Կատեգորիա:Անգոլայի պատմություն
Կատեգորիա:Անգոլայի քաղաքներ
Կատեգորիա:Բնակավայրեր այբբենական կարգով
Մուխթար Բաբաև

**Մուխթար Բահադուր օղլու Բաբաև** (, ), ադրբեջանցի պետական գործիչ, Էկոլոգիայի և բնական պաշարների նախարար։

## Կենսագրություն
Մուխթար Բաբաևը ծնվել է 1967 թվականի հոկտեմբերի 16-ին Բաքու քաղաքում։ 1984 թվականին ավարտել է Բաքվի ավագ դպրոցը։

1986-1988 թվականներին ծառայել է բանակում։

1991 թվականին ավարտել է Մոսկվայի պետական համալսարանի փիլիսոփայության ֆակուլտետի քաղաքագիտության բաժինը։

1994 թվականին նա ավարտել է Ադրբեջանի պետական տնտեսագիտական համալսարանը՝ Արտաքին տնտեսական հարաբերությունների բաժինը։

2000 թվականին նա ավարտել է Ռուսաստանի արտաքին առևտրի ակադեմիան `համաշխարհային տնտեսագիտության մասնագիտությամբ։

1991-1992 թվականներին աշխատել է Ադրբեջանի Հանրապետության էկոնոմիկայի և պլանավորման պետական կոմիտեում։

1992-1993 թվականներին աշխատել է ԱՀ արտաքին տնտեսական կապերի նախարարությունում։ 1994-2003 թվականներին աշխատել է *[[Ադրբեջանի պետական նավթային ընկերություն|SOCAR]]*- ի արտաքին տնտեսական կապերի, 2003-2007 թվականներին SOCAR- ի շուկայավարման և տնտեսական գործառնությունների բաժնում։ 2007-2010 թվականներին նա ծառայել է որպես SOCAR- ի էկոլոգիայի հարցերով փոխնախագահ։

2010 և 2015 թվականներին ընտրվել է ԱՀ Միլլի Մեջլիսի պատգամավոր։ 2018 թվականի ապրիլի 23-ից նա Ադրբեջանի Հանրապետության էկոլոգիայի և բնական պաշարների նախարար է։

## Ծանոթագրություններ

Կատեգորիա:Ադրբեջանի Ազգային ժողովի 4-րդ գումարման պատգամավորներ
Կատեգորիա:Ադրբեջանի Ազգային ժողովի 5-րդ գումարման պատգամավորներ
Կատեգորիա:Ադրբեջանի պետական տնտեսագիտական համալսարանի շրջանավարտներ
Կատեգորիա:Ադրբեջանի քաղաքական գործիչներ
Կին Յամեի

**Կին Յամեի** (, ), նաև անվանում են **Չին Յա-մեի** կամ **Ջին Յամեի**, , ծննդով չինացի, ամերիկաբնակ բժշկուհի, հիվանդանոցի ադմինիստրատոր, մանկավարժ և սննդի մասնագետ։ Նրան են վերագրում Առաջին համաշխարհային պատերազմի տարիներին տոֆուի ներկայացումը ԱՄՆ գյուղդեպարտամենտին (USDA):

## Վաղ կյանք
Կին Յամեին ծնվել է 1864 թվականին Նինբո քաղաքում։ Նրա հայրը՝ քահանա Քյինգ Լինգ-յիուն (Chin Ding-yu), նորադարձ քրիստոնյա էր։ Երկու տարեկանում խոլերայի համաճարակի պատճառով որբացել է։ նրան որդեգրել են ամերիկացի միսիոներներ Դիվի Բեթուն ՄաքՔարթին և Խուանա Մ. Նայթ ՄաքՔարթին։ Նրանք խրախուսում էին նրան օգտագործել իրեն տրված անունը և սովորել չինարեն այնպես, ինչպես անգլերենը, իսկ նա նաև սովորել է խոսել ճապոներեն և ֆրանսերեն։ Հաճախել է Նյու Յորքի հիվանդանոցի կանանց բժշկական քոլեջը, որը հիմնադրել է Էլիզաբեթ Բլեքվելը, որն ավարտել է 1885 թվականին։ Նա առաջին չինուհին էր, որը բժշկության գիտական աստիճան է ստացել Ամերիակայի Միացյալ Նահանգներում (1888 թվական)։ Չինաստանի հյուպատոսը ներկա էր ավարտական արարողությանը՝ ականատես լինելու Կինի հաջողություններին։ Հետագա ուսումը շարունակել է Ֆիլադելֆիայում և Վաշինգտոնում : Նա նաև սովորել է լուսանկարչություն և բժշկական դպրոցում գտնվելու ընթացքում բժշկական միկրոլուսանկարչության վերաբերյալ ամսագրի հոդված հրապարակել։

## Կարիերա
thumb|Կին Յամեին, 1905 թվական
1890-1894 թվականներին Ճապոնիայի Կոբե քաղաքում ղեկավարում էր կանանց և երեխաների համար հիվանդանոցը, որտեղ մնացել է մալարիայից ապաքինվելուց հետո։ Նա ղեկավարում էր կանանց հիվանդանոցը և Տյանցզինում բուժքույրերի վերապատրաստման ծրագիրը։ Նաև 1907 թվականին Չժիլիում հիմնադրել է Կանանց հյուսիսային բժշկական դպրոցը։
Ամերիկայի Միացյալ Նահանգներում դասախոսություններ էր կարդացել չինական մշակույթի, կանանց և բժշկության մասին, այդ թվում ելույթ Լոս Անջելեսի բժշկական ասոցիացիայում և ելույթ Քարնեգի Հոլում։ *Overland Monthly*-ում հոդված է հրապարակել Հոնոլուլուի չինական թաղամասի (1902) և New-York Tribune- ում սոյայի մասին (1904)։ Նա Առաջին աշխարհամարտի տարիներն անցկացրել է ԱՄՆ-ում՝ ԱՄՆ գյուղդեպարտամենտի հետ։ Նա 1904 թվականին Նյու Յորք քաղաքում ելույթ է ունեցել խաղաղության միջազգային համաժողովում։

## Անձնական կյանք
1894 թվականին Կին Յամեին Ճապոնիայում ամուսնացել է Հիպոլիտուս Լաեսոլա Ամադոր Էկա դա Սիլվայի հետ։ Պարոն դա Սիլվան վաճառական և թարգմանիչ էր, ծնվել էր Հոնկոնգում։ Նրանք ամուսնալուծվել են 1904 թվականին։ Ունեին որդի՝ Ալեքսանդրը, որը ծնվել է 1895 թվականին Հոնոլուլուում, Հավայան կղզիներում։ Նա մահացել է 1918 թվականին Ֆրանսիայում՝ Առաջին համաշխարհային պատերազմում որպես ամերիկացի զինվոր և թաղվել Առլինգտոնի ազգային գերեզմանատանը՝ «Ալեքսանդր Ա. Կին» անունով։ Կին Յամեին իր վերջին տարիներն անցկացրել է Պեկինում և մահացել թոքաբորբից՝ 1934 թվականին, 70 տարեկան հասակում։

## Ծանոթագրություններ

## Արտաքին հղումներ
*Overlooked No More: Yamei Kin, the Chinese Doctor Who Introduced Tofu to the West – *[[The New York Times]]*
*Biographical information about Kin Yamei at the Soy Info Center.
*James Kay MacGregor, "Yamei Kin and her Mission to the Chinese People", *The Craftsman* 9 November 1905): 242-249.

Կատեգորիա:Թոքաբորբից մահացածներ
Կատեգորիա:Չինացի բժիշկներ
Կատեգորիա:Չինացի գիտնականներ
Կատեգորիա:Չինացիներ
Նոյեմբերի 11 (ֆիլմ)

**Նոյեմբերի 11** (լեհերեն՝ **11 listopada**), լեհական գեղարվեստական կինոնկար, որ 2008 թվականին նկարահանել են լեհ կինոռեժիսորներ ու սցենարիստներ *Կամիլ Կուլչիցկին* և *Ուրշուլա Շալատան*։ Ֆիլմը հիմնված է 1939 թվականի օգոստոսից նոյեմբեր Վարշավայում ու նրան մերձակա Զելոնկա փոքրիկ քաղաքում իրականում տեղի ունեցած դեպքերի վրա։ Կինոնկարի պաշտոնական առաջին ցուցադրությունը կայացել է 2008 թվականի նոյեմբերի 9-ին Վարշավայի  «Վիսլա» կինոթատրոնում։ Դրանից մեկ տարի անց ֆիլմը թողարկվել է DVD-ի տեսքով, իսկ 2011 թվականի նոյեմբերի 11-ին կայացել է նրա հեռուստատեսային պրեմիերան։

2008 թվականին Կամիլ Կուլչիցկին և Ուրշուլա Շալատը իրենց այս ֆիլմի ստեղծման համար արժանացել են Զելոնկայի բարեկամների ընկերության պարգևին՝ «*Տարվա իրադարձություն*» անվանակարգում։

## Ֆիլմի դիպաշարը
Գործողությունները հիմնականում ծավալվում են Վարշավայի մերձակա Զելոնկա քաղաքում, Երկրորդ աշխարհամարտի սկսվելուց կարճ ժամանակ անց և գերմանացիների կողմից Լեհաստանի զավթման (օկուպացիայի) առաջին ամիսներին։ Կինոնկարը պատմում է զելենագուրացի մի խումբ սկաուտների մասին, ովքեր, ցանկանալով նոյեմբերի 11-ին նշել Լեհաստանի Անկախության տոնը, նախօրեին իրենց ձեռքով պատրաստում և քաղաքի փողոցներում ի ցույց են դնում Մարիա Կոնոպնիցկայի հայրենասիրական «*Rota*» («Երդում») բանաստեղծության տողերով մեկուկես տասնյակ պաստառներ ու լոզունգներ։ Գերմանացիներն այդ արարքի համար նրանց կալանավորում են և որոշ ժամանակ անց գնդակահարում մոտակա անտառում։

Ֆիլմում դերակատարումներով հանդես են եկել Յացեյ Սկվոռնեկը, Արթուր Յարզանբեկը, Մարիուշ Դոմագալան, Բարտոշ Կուլիկովսկին, Պավել Մարչուկը, Սլավոմիր Կոցը, Մարցին Բիտնևսկին և այլք։

Կինոնկարը վաճառքի չի հանվել, վարձույթում չի հայտնվել, պարզապես DVD-ների տեսքով բաշխվել է կինոցուցադրումների ժամանակ։ Ընդ որում՝ Զելոնկայից հետո առաջին ցուցադրություն-հանդիպումներից մեկը կազմակերպվել է Ժողովրդական հիշողության ինստիտուտի կրթական կենտրոնում։

«*Նոյեմբերի 11*» կինոնկարը դիտելու համար ամբողջությամբ մատչելի է համացանցում։

## Ծանոթագրություններ

## Արտաքին հղումներ
* Blog poświęcony produkcji filmu (nieaktualizowany od zakończenia produkcji)
* Film "11 listopada" do obejrzenia online 
* "Przygoda z filmem 11 listopada" - wywiad z Arturem Jarząbkiem, odtwórcą jednej z głównych ról.
* 
* Oficjalna strona filmu 

Կատեգորիա:Լեհական ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:2008 ֆիլմեր
Կատեգորիա:Լեհական ռազմական ֆիլմեր
Կատեգորիա:Լեհերեն ֆիլմեր
Մերի Լու Ուիլյամս

**Մերի Լու Ուիլյամս** (, ), ամերիկացի ջազային դաշնակահար, կոմպոզիտոր և գործիքավորող։ Իր կարիերայի ընթացքում գրել և գործիքավորել է հարյուրավոր ստեղծագործություններ և ձայնագրել ավելի քան հարյուր սկավառակ(78,45 պտույտով և երկարահունչ)։

Մերի Լուն եղել է տաղանդավոր  դաշնակահար հրաշամանուկ։ Դեռ մանկուց՝ 1920-ական թվականներին,  սկսել է ելույթներով հանդես գալ, և նրա երկար ու արդյունավետ երաժշտական կարիերան  տևել է տասնյակ տարիներ։ Միևնույն ծամանակ Մերի Լու ՈՒիլյամսը հարմարվել է երաժշտական ոճերի փոփոխմանը՝ իր ողջ կարիերիայի ընթացքում աշխատելով , բլյուզի, բիբոփի ժանրերում, իսկ հավատքի գալով՝ իր երգացանկում ավելացրել է նաև հոգևոր երաժշտություն։ Տասնամյակներ շարունակ նրան հաճախ անվանել են մեծագույն կին երաժիշտ։

## Սկավառակագրություն
* *Նայել «[[:en:Mary Lou Williams#Discography|Mary Lou Williams § Discography]]» անգլերեն բաժինը:*

## Ծանոթագրություններ

## Գրականություն
*Buehrer, Theodore E., ed. (2013). *Mary's Ideas: Mary Lou Williams's Development as a Big Band Leader*. Music of the United States of America (MUSA) vol. 25. Madison, Wisconsin: A-R Editions.
*

## Արտաքին հղումներ
*  Мэри Лу Уильямс на сайте AllMusic
* Биография Мэри Лу Уильямс  на сайте Biography.com
**Биография
* Биография Мэри Лу Уильямс на сайте Rat Haus
* Биография Мэри Лу Уильямс  на сайте PBS
* Материалы по теме «Мэри Лу Уильямс» на сайте NPR
* Биография Мэри Лу Уильямс на сайте ejazzlines.com

Կատեգորիա:Ամերիկացի դաշնակահարներ
Կատեգորիա:Ամերիկացի երաժիշտներ
Կատեգորիա:Ամերիկացի երգահաններ
Կատեգորիա:Ամերիկացի կին կոմպոզիտորներ
Կատեգորիա:Ամերիկացի կոմպոզիտորներ
Կատեգորիա:Ամերիկացի մանկավարժներ
Կատեգորիա:Ամերիկացի ջազմեններ
Կատեգորիա:Գուգենհայմի կրթաթոշակառուներ
Կատեգորիա:Քաղցկեղից մահացածներ
Մատներով շրխկոց

thumb|Մատներով շրխկոցի կատարում
thumb|Մատներով շրխկոցի մեկ այլ եղանակ

**Մատներով շրխկոց**, ձեռքի մատներով շրխկոցի ձայն հանել։ Կատարվում է բութ մատի և մյուս մատներից մեկի (միջնամատ, ցուցամատ կամ մատնեմատ) միջոցով ճնշման ստեղծմամբ, ապա մյուս մատի կտրուկ արձակմամբ, որի արդյունքում այն մեծ արագությամբ հարվածում է նույն ձեռքի ափին՝ հանելով շրխկոցի ձայն։

## Մշակույթում
Հին Հունաստանում մատներով շրխկոցն օգտագործվել է երաժիշտների և պարողների կողմից ռիթմը պահպանելու համար, այն կոչվել է «*ἀποληκέω*» (ապոլեկեո), «ἀποκρότημα» (ապոկրոտեմա) («ἀποκροτέω» (ապոկրոտեո) բայից «մատներով շրխկացնել») և «ἐπίπταισμα» (էպիպտաիզմա)։ Մատներով շրխկոցը տարածված է նաև ժամանակակից Հունաստանում։

Երբեմն մատներով շրխկոցը փոխարինում է ծափահարելուն։ Օրինակ՝ Միչիգանի համալսարանի տղամարդկանց երգչախմբում դա հին ավանդույթ է։ Ակումբի պատմությունն ասում է. «Դրա պատճառը (ինչպես լեգենդն է ասում) այն է, որ անհնար է միաժամանակ ծափ տալ և գարեջուր պահել։ Հնարավոր պատճառներից մեկն էլ այն է, որ մատներով շրխկոցը ավելի քիչ աղմուկ է ստեղծում ելույթների և հայտարարությունների ժամանակ, քան ծափահարությունները։ Մատներով շրխկոցը դարձել է ավանդական բանաստեղծական ընթերցումների ժամանակ։

Շատ մշակույթներում մատներով շրխկոցը մարմնի պերկուսիա է։

Մատներով շրխկոցի սեմփլները օգտագործվում են երաժշտական մի շարք ժանրերում՝ խաղալով հարվածային գործիքների դեր։ Դա կարելի է գտնել Անջելո Բադալամենտիի աշխատանքներում, օրինակ՝ «Թվին Փիքս», «Կորած մայրուղի» ֆիլմերի սաունդթրեքերում, «Ադամսների ընտանիքը» հեռուստասերիալում և «Էնդի Գրիֆիտի շոուում»։

Կտրուկ և կրկնվող մատներով շրխկոցը հաճախ ուղեկցվում է բացականչությամբ, որն էլ օգտագործվում է ուրիշի ուշադրությունը գրավելու համար։

## Իրանական տարբերակ
Բեշկանը () իրանական ավանդական մատներով շրխկոց է, որտեղ ներգրավված են երկու ձեռքերը։ Ձայնի դուրս գալու մեխանիզմը նման է սովորականին, բայց հարվածը ավելի ուժեղ է։

Բեշկանի երկու տեսակ կա, դրանցից ամենատարածվածը (աջլիկների համար).
* Ծալել ձեռքերը միասին և պտտել, որպեսզի աջ ձեռքի երեք մատները հայտնվեն ափի և ձախ ձեռքի մատների սահմանին։
* Ամուր սեղմել միջնամատը դեպի ձախ ձեռքը։
* Այնուհետև, հենվելով ձախ ձեռքի բութ մատին, շրխկացնել աջ ձեռքի ցուցամատով աջ ձեռքի միջնամատին։

## Ծանոթագրություններ

Կատեգորիա:Ժեստեր
Չավարտված ֆիլմ

**Չավարտված ֆիլմ** (, *Shtikat haArkhion*, ), 2010 թվականին նկարահանված վավերագրական ֆիլմ, որի ռեժիսորը Յաել Հերսոնսկին է։ Ֆիլմը վերաքննարկում է 1942 թվականին անավարտ մնացած գերմանական քարոզչական «Գետտո» (*Das Ghetto*) ֆիլմը, որը պատկերում էր Վարշավայի գետտոն` դրա բնակիչներին գերմանական Մեծ ակցիայի ընթացքում կոտորելուց երկու ամիս առաջ։ Վավերագրական ֆիլմում ներառված են հարցազրույցներ գետտոյի վերապրած բնակիչների հետ, ինչպես նաև` Վիլլի Վիսթի պնդումների վավերացումը. վերջինս եղել է *Das Ghetto* ֆիլմի օպերատորներից մեկը։ Ֆիլմի պրեմիերան կայացել է 2010 թվականին Սանդեյսի կինոփառատոնի ժամանակ, որտեղ այն արժանացել է «Լավագույն վավերագրական ֆիլմ» միջազգային մրցանակին։ Տորոնտոյի Hot Docs փառատոնին ֆիլմն արժանացել է Լավագույն միջազգային ցուցադրություն մրցանակին։ Ֆիլմն ԱՄՆ-ի կինոթատրոններում թողարկվել է 2010 թվականի օգոստոսի 18-ն։

Ֆիլմի դիստրիբյուտոր *Oscilloscope-ն* դիմել է Motion Picture Association-ին` ֆիլմի R վարկանիշի համար, սակայն հաջողություն չի ունեցել։ *Oscilloscope-ն* ասում է, որ R վարկանիշը նույնական չէ մշակութային նորմերի հետ, քանի որ ԱՄՆ-ի Հոլոքոստի թանգարանում, որն այցելում են դպրոցականները, առավել շատ գրաֆիկական կադրեր կան։

## Ծանոթագրություններ

## Արտաքին հղումներ
* 
* 
* 
* ''A film Unfinished'' at World War 2 Films
* ''A Film Unfinished'' site for Independent Lens on PBS
* ''A Film Unfinished'' Պաշտոնական կայք
* Das Ghetto the original German propaganda film

Կատեգորիա:2010 ֆիլմեր
Կատեգորիա:2010-ականների գերմանական ֆիլմեր
Կատեգորիա:Ամերիկյան վավերագրական ֆիլմեր
Կատեգորիա:Անգլերեն ֆիլմեր
Կատեգորիա:Գերմանական ֆիլմեր
Կատեգորիա:Գերմաներեն ֆիլմեր
Կատեգորիա:Եբրայերեն ֆիլմեր
Կատեգորիա:Իսրայելական ֆիլմեր
Կատեգորիա:Լեհերեն ֆիլմեր
Կատեգորիա:Վավերագրական ֆիլմեր
Կատեգորիա:Ֆիլմեր Հոլոքոստի մասին
Ռոբերտ Հակոբյան (քաղաքական գործիչ)

**Ռոբերտ Աշոտի Հակոբյան** (), հայ քաղաքական և հասարակական գործիչ։ 1990-1995 թվականներին եղել է Հայաստանի Հանրապետության Գերագույն խորհրդի պատգամավոր (66-րդ ընտրատարածք)։ Եղել է ՀՀՇ խմբակցության անդամ։ 2000-2019 թվականներին եղել է «Գերագույն խորհուրդ» պատգամավորական ակումբի վարչության անդամ։

## Կենսագրություն
Ծնվել է Երևանում 1945 թվականի հուլիսի 1-ին։ Հայրը՝ Աշոտ Սարգսի Հակոբյան, դասավանդել է ֆիզիկա և աստղագիտություն Էջմիածնում։ Մայրը՝ Արուսյակ Հովսեփի Ասատրյան, ծնվել է Փառակա գյուղում և աշխատել է դեղագետ։ Ունի երեք որդի։

### Կրթություն
* 1951-1955 – Կամոյի անվան միջնակարգ դպրոց  
* 1955-1961 – թիվ 83 միջնակարգ դպրոց  
* 1962-1966 – Էլեկտրոմեխանիկական տեխնիկում, մասնագիտությունը՝ էլեկտրոմեքենաշինարար

## Աշխատանք
* 1966-1970 – «Երևանի ճշգրիտ էլեկտրասարքերի գործարան», տեխնիկ  
* 1970-1972 – Երևան քաղաքի ՆԳՎ պահպանության բաժին, ազդանշանային համակարգերի գլխավոր ինժեներ-տեսուչ  
* 1972-1991 – Երևանի մաթեմատիկական մեքենաների գիտահետազոտական ինստիտուտի փորձարարական գործարան, վարպետ, ավագ ինժեներ, բաժնի պետ  
* 1990-1995 – ՀՀ Գերագույն խորհրդի պատգամավոր  
* 1991-1994 – «Հայաստանի պեռլիտ» արտադրական միավորում, գլխավոր տնօրեն և նախագահ  
* 1995-1997 – «Պատվիրատու» ձեռնարկություն, փոխտնօրեն  
* 1997-1998 – «Սպիտակ արջ» ՍՊԸ, տնօրեն  
* 1998-1999 – «Էլինետ» ՍՊԸ, թիվ 1 ԽԿ-ի պետ  
* 2001-2002 – «Հեռահաղորդակցության հանրապետական կենտրոն» ՓԲԸ, գլխավոր մասնագետ  
* 2002-2006 – աշխատել է ԱՄՆ-ում  
* 2006-2007 – անհատ ձեռնարկատեր  
* 2007-2009 – «Ռոտար» ՍՊԸ, տնօրեն  
* 2008 – անցել է թոշակի

## Հասարակական գործունեություն
1988 թվականին ընտրվել է Հայաստանի Աշխատավորական Կոլեկտիվների Խորհուրդների Միության համանախագահ։ Հանդիսացել է նաև մաթեմատիկական ինստիտուտի փորձարարական գործարանի աշխատավորական կոլեկտիվի խորհրդի նախագահ։  

Նա եղել է «Երկիր Նաիրի» բարեգործական կազմակերպության համահիմնադիր։ Արցախյան պատերազմի տարիներին մասնակցել է ռազմական արտադրության կազմակերպմանը։

## Պարգևներ
Սոցիալիստական մրցույթների հաղթող, պարգևատրվել է պատվոգրերով և դրամական պարգևներով։ ԽՍՀՄ Պաշտպանության նախարար Դ.Ֆ. Ուստինովի և Ռադիոարդյունաբերության նախարար Վ.Ս. Պլեշակովի կողմից ստացել է շնորհակալագիր և դրամապարգև՝ երաշխիքային բյուրոյի ստեղծման համար։

## Այլ
* 1966 – Երևանի ուսանողների սեղանի թենիսի չեմպիոն  
* 1966 – Հայաստանի չեմպիոն կանոե մրցումներում  
* Հետաքրքրվել է տիբեթյան բժշկությամբ, զբաղվել երաժշտությամբ, հեղինակել երգեր

## Ծանոթագրություններ

## Արտաքին հղումներ
* Հայաստանի Հանրապետության Գերագույն խորհրդի պատգամավորներ (1990-1995)

Կատեգորիա:ՀՀ ԳԽ 1-ին գումարման պատգամավորներ
Հանս Գեորգ Դեմելտ

**Հանս Գեորգ Դեմելտ** (, ),  ազգությամբ գերմանացի, ամերիկացի ֆիզիկոս, Ֆիզիկայի Նոբելյան մրցանակակիր, Վոլֆգանգ Պաուլի և Նորման Ֆոսթեր Ռամզեյի հետ միասին «Իոնային թակարդի տեխնիկայի զարգացման համար»։

ԱՄՆ գիտությունների ազգային ակադեմիաի անդամ (1978)։

Հանս Գեորգ Դեմելտը մեծացել է Բեռլինում։ Համալսարան ընդունվելու քննություններն հանձնելուց հետո 1940 թվականին անցել է զինվորական ծառայության Հակաօդային պաշտպանությունում։ Մասնակցել է Ստալինգրադի ճակատամարտին, ինչից հետո վերադարձել է հայրենիք և ռազմական ծրագրի շրջանակներում սովորել ֆիզիկա։ 1944 թվականին ուղարկվել է Արևմտյան ռազմաճակատ, որտեղ Արդենների ռազմագործողությունից հետո գերի է վերցվել ԱՄՆ զորքերի կողմից։

1946 թվականին ազատվել է գերությունից և շարունակել ուսումը Գյոթինգենի համալսարանում, ուսանելով Ռիհարդ Բեքքերի, Հանս Կոպֆերմանի, Վերներ Հայզենբերգի, Մաքս Լաուեի, Վոլֆգանգ Պաուլի, Մաքս Պլանկի մոտ։ Պլանկի հուղարկավորության ժամանակ եղել է նրա աճյունը տեղափոխողներից մեկը։

1948 թվականին ստացել է դիպլոմ թոմպսոնյան մասս-սպեկտրոմետրի թեմայով։ 1950 թվականին պաշտպանել է ատենախոսություն, որից հետո հրավիրվել է ԱՄՆ։ 1952 թվականին տեղափոխվել է Վաշինգտոնի համալսարան, որտեղ 1961 թվականին ստացել է պրոֆեսորի կոչում։

2002 թվականին անցել է թոշակի։

Ամուսնացած է եղել Իրմգարդ Լասսովի հետ, ունեցել են մեկ տղա՝ Գերդ։ Կնոջ մահից ամուսնացել է Դիանա Դունդորի հետ։ 1961 թվական ստացել է ԱՄՆ քաղաքացիություն։

Մահացել է 2017 թվականի մարտի 7-ն Սիեթլում։

## Ծանոթագրություններ

Կատեգորիա:Գերմանացի նոբելյան մրցանակակիրներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ֆիզիկոսներ այբբենական կարգով
Կատեգորիա:Գերմանացի ֆիզիկոսներ
Կատեգորիա:Գերմանացի գիտնականներ
Կատեգորիա:Ստալինգրադի ճակատամարտի մասնակիցներ
Lonely

**Lonely** (հայտնի է նաև որպես  "**Mr. Lonely**"), սենեգալա-ամերիկացի երգիչ Էյքոնի երգը, որը ներառվել է նրա առաջնաելույթային«*[[Trouble (Akon album)|Trouble»]]* ալբոմում։ Սինգլը թողարկվել է 2005 թվականին և դարձել նրա առաջին համաշխարհային հիթը։ Այն մի քանի երկրների հիթ-շքերթներում, ներառյալ՝ Միացյալ Նահանգները և Գերմանիան (որտեղ նա մնացել է 8 շաբաթ) զբաղեցրել է առաջին տեղը։ Այն նաև շատ հայտնի է եղել Ֆրանսիայում, որտեղ զբաղեցրել է երկրորդ տեղը և Միացյալ Նահանգներում՝ 4-րդ տեղը։ Խմբագրված տարբերակը եղել է Disney և Disney Jams, Vol. 8 ռադիոներով։

## Ստեղծման պատմություն
Լսելով դեմո տարբերակը Ջերոմ Ֆոսթերն ասել է․ «Սա մեծ ռեկորդ է»։ *HitQuarters*-ին տված հարցազրույցում Ֆոսթերի խոսքերով «Locked Up»-ը փողոցային ռեկորդ է։ «Ես մտածում եմ, որ դա մեզ համար վայր էր երկրպագուների բազա ձեռք բերելու համար՝ գիտենալով, որ մենք ունենք «Lonely»-ի նման երգ, որը ավելի առևտրական է՝ դրան հետևելու համար»։

Երգում օգտագործվում են Բոբի Վինթոնի «Mr. Lonely» երգի արագացված նմուշներ, որն ապահովում է վոկալ հնչողություն, նման է Էլվին և Բուրունդուկների ձայնային տեխնիկային, որը հայտնի է դարձել այնպիսի արտադրողների կողմից, ինչպիսիք են *RZA*-ն  *Wu-Tang Clan*-ից, *Newcleus*-ը և Քանյե Ուեսթը։ Երգը գրել են Էյքոնը, Բոբի Վինթոնը և Ջեյն Ալանը։ Երգերի տեքստերը հիմնականում կատարում էր Էյքոնը, իսկ կրկներգերի մի մասը՝ Բոբի Վինթոնը։ Երգերի տեմպը կազմում էր 90 հարված մեկ րոպեում։

## Երաժշտական տեսահոլովակ
Սինգլի առաջխաղացման համար նկարահանվել է երաժշտական տեսահոլովակ։ Տեսահոլովակի ռեժիսորը Գիլ Գրինն է։ Դերասանուհի Կատերինա Գրեմը նկարահանվել է Էյքոնի սիրային զուգընկերուհու դերում։

## Երգացանկ
; UK CD1

# "Lonely" (Clean Version) - 3:58
# "Trouble Nobody" (Explicit) - 3:21

; UK CD2

# "Lonely" (UK Radio Edit) - 3:33
# "Trouble Nobody" (Clean) - 3:21
# "Kill The Dance (Got Something For Ya)" (Feat. Kardinal Offishall) - 2:54
# "Lonely" (Video) - 3:58

; US CD single

# "Lonely" (Clean Version) - 3:58
# "Lonely" (Instrumental Version) - 3:58
# "Belly Dancer (Bananza)" (Snippet) - 1:31

## Չարթեր և հավաստագրումներ
Երգը մի շարք երկրների չարթերում եղել է համար առաջինը, ներառյալ Ավստրալիան, Ավստրիան, Դանիան, Նիդերլանդները, Նոր Զելանդիան, Բելգիան։ Երգը զբաղեցրել է երկրորդ տեղը Ֆրանսիայում, Նորվեգիայում և Sweden։ Երգը հասել է 19-րդ հորիզոնականին Ֆինլանդիայում։ 2014 թվականի օգոստոսի դրությամբ այն 21-րդ դարի 106-րդ ամենաշատ վաճառք ունեցած սինգլն է Ֆրանսիայում՝ 294 000 վաճառված միավոր։

### Շաբաթական չարթեր

### Տարեվերջյան չարթեր

### Տասնամյակի վերջին չարթեր

### Հավաստագրումներ

## Ծանոթագրություններ

## Արտաքին հղումներ
* 
* 

Կատեգորիա:2005 սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Ինչպես չդառնալ նախագահ

**«Ինչպես չդառնալ նախագահ»** (), Ջեյսոն Ռայթմանի՝ կենսագրական դրամայի ժանրում ստեղծած ամերիկյան գեղարվեստական ֆիլմը՝ հիմնված Մեթ Բայի  «All the Truth Is Out: The Week Politics Went Tabloid» գրքի վրա (2014)։ Ռայթմանը սցենարը գրել է Բայի և Ջեյ Կարսոնի հետ։ Ֆիլմի գլխավոր դերակատարներն են Հյու Ջեքմանը, Վերա Ֆարմիգան, Ջոնաթան Քիմբլ Սիմոնսը և Ալֆրեդ Մոլինան։ Ֆիլմը պատմում է 1988 թվականին դեմոկրատական կուսակցության կողմից նախագահի թեկնածու առաջադրված ամերիկացի սենատոր Գերի Հարտի ծագման և նրա հետագա խայտառակության մասին, երբ ԶԼՄ-ը հայտնեցին նրա բացահայտված արտամուսնական կապի մասին։

Ֆիլմի պրեմիերան տեղի է ունեցել 2018 թվականի օգոստոսի 31-ին՝ տելլուրիդ կինոփառատոնի ժամանակ։ Ֆիլմը հիմնականում ստացել է դրական արձագանքներ քննադատների կողմից, որոնք գովաբանելով նշել են Ջեքմանի խաղը։

## Սյուժե
Ըստ հրապարակված ամփոփագրի՝ ֆիլմը պատմում է սենատոր Գերի Հարտի իրական պատմությունը, որն առաջադրվել է նախագահի պաշտոնում, բայց ամուսնական դավաճանության պատճառով ստիպված է եղել հեռանալ խաղից։

## Դերերում

## Նկարահանումներ
Նկարահանումներն սկսվել են 2017 թվականի սեպտեմբերի 18-ին։ Նկարահանումները տեղի են ունեցել նաև Ատլանտայում և Սավաննայում։

## Ծանոթագրություններ

## Արտաքին հղումներ
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների կենսագրական դրամա ֆիլմեր
Կատեգորիա:2018 դրամա ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ատլանտայում նկարահանված ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Ֆիլմեր ամուսնական դավաճանության մասին
Կատեգորիա:2018 ֆիլմեր
Կատեգորիա:Ֆիլմեր, որոնց գործողությունները տեղի են ունենում 1987 թվականին
Կատեգորիա:Ֆիլմեր, որոնց գործողությունները տեղի են ունենում 1984 թվականին
Իբադան

**Իբադան** (, ), քաղաք Նիգերիայի հարավ-արևմուտքում։ Օյո նահանգի վարչական կենտրոնն է։

Բնակչության թվով երրորդ քաղաքն է Լագոսից և Կանոյից հետո։

Բնակչությունը՝ ։ Բնակչության մեծ մասը յորուբա են։

## Ստուգաբանություն
Քաղաքը հիմնադրվել է 1829 թվականին։ Քաղաքը արևադարձային անտառների և սավաննայի սահմանի մոտ է ու ըստ տեղանքի առաջացել է քաղաքի անունը՝ յորուբերեն «Eba-Odan» - «սավաննայի մոտ»։ Մեկ այլ վարկածի համաձայն, քաղաքի անվանումը կապված է իսլամի ներթափանցման հետ, արաբերեն ibdan, iboda - «ծառայություն (Աստծուն), երկրպագություն»։

## Կլիմա

## Ծանոթագրություններ

## Գրականություն
* 

## Արտաքին հղումներ
* Օյո պետական պաշտոնական կայք

Կատեգորիա:1829 թվականին հիմնադրված բնակավայրեր
Կատեգորիա:Բնակավայրեր այբբենական կարգով
Կատեգորիա:Նիգերիա
Կատեգորիա:Նիգերիայի քաղաքներ
Պոլ Տալիոնի

**Պաոլո (Պաուլ, Պոլ) Նիկոլաուս Տալիոնի** (), բալետի իտալացի արտիստ, պարող, խորեոգրաֆ և բալետմաստեր։

## Կենսագրություն
Իտալական հայտնի բալետային դինաստիայի ներկայացուցիչ է։ Մանկավարժ և բալետմաստեր Ֆիլիպո Տալիոնիի որդին է, բալերինա Մարիա Տալյոնիի փոքր եղբայրը։

Սովորել է իր հոր մոտ և Փարիզում` Ժ. Ֆ. Կուլոնի մոտ։ Դեբյուտել է 1825 թվականին, Շտուտգարտում (կատարել է Պա-դե-դե` քրոջ Մարիա Տալիոնիի հետ միասին)։ 1826-1829 թվականներին հյուրախաղերով հանդես է եկել Վիեննայում, Մյունխենում, Բեռլինում, ելույթ է ունեցել Ֆրանսիայում, Գերմանիայում քրոջ հետ միասին` հաճախակի կիսելով նրա հաղթանակնեը։

1831 թվականին բեմադրել է իր առաջին` «Die Pagen des Herzogs von Vendôme» բալետը։

1847-1851 և 1856-1857 թվականներին եղել է լոնդոնյան «Her Majesty’s Theatre» թատրոնի մենապարող, որտեղ բեմադրել է «Կորալիա, կամ Անկայուն ասպետը» (1847 թվական), «Տեա, կամ Ծաղիկների փերի», (1847 թվական), «Պրիմա-բալերինա, կամ Թակարդ», «Ձմեռային զվարճանքներ, կամ Չմշկորդներ» (երկուսն էլ` 1849 թվական), «Կերպարանափոխություն» (1850 թվական) բալետները. այս բոլոր բալետների կոմպոզիտորն է Ցեզար Պունին։ Լոնդոնում իրենց բեմադրած բալետներում մասնակցել են ռոմանտիկ ոճի անվանի պարողներ Կառլոտա Գրիզին, Կառոլինա Ռոզատին, Մարիա Տալիոնին, Ամալիա Ֆերարիսը, Ա. Բոսկետին և այլն։

Աշխատել է Բեռլինի պետական օպերայում, Միլանի «Լա Սկալայում»։ 1856-1883 թվականներին եղել է Բեռլինի պալատական օպերայի բալետմաստեր, որտեղ բեմադրել է իր բալետներից ամենահայտնիներից մեկը` Պ. Հելտելի «Ֆլիկի և Ֆլոկի արկածները» (1858 թվական), այնուհետև` «Կորսար», «Զուր զգուշավորություն» (1864 թվական), «Կոպելիա» (1882) և այլն։

Միաժամանակ ներկայացումներ է բեմադրել Միլանում, Պետերբուրգում, Վիեննայում և այլն։

Բեմադրությունների սկզբում Պ. Տալիոնին իր հոր ազդեցության ներքո էր, այնուհետև բալետմաստերը սկսել է ձեռք բերել իր ոճը` բերելով բեմադրական և տեխնիկական նորություններ (լուսային էֆեկտներ և այլն)։

Պ. Տալիոնիի բեմադրությունները, որոնք ստեղծվել են ամենուրեք սկսված բալետային արվեստի անկման ժամանակաշրջանում, հայտնի չափով դեմ են գնացել այդ միտմանը` օգնելով Գերմանիայի բալետային թատրոնին պահպանել գեղարվեստական և կատարողական բարձր աստիճանը։

## Ծանոթագրություններ

## Գրականություն
* Балет։ энциклопедия. / Гл. ред. Ю. Н. Григорович.- М.։ Советская энциклопедия, 1981.

Կատեգորիա:Բալետի արտիստներ
Փերի Ռիվզ

**Փերի Ռիվզ** ( ), ամերիկացի դերասանուհի, որը առավել հայտնի է *[[HBO]]*-ի Մելիսա Գոլդի «Անտուրաժ» կատակերգական հեռուստասերիալի իր դերով։

## Կյանք և կարիերա
Փերի Ռիվզը ծնվել է Նյու Յորքում, սակայն մեծացել է Նյու-Գեմփշիրում՝ գիտնականների ընտանիքում։ Ֆրանսիայում և Իտալիայում ուսումը ավարտելուց հետո, վերադարձել է ԱՄՆ և որոշել է յուրացնել դերասանի մասնագիտությունը։ 80-ական թվականների վերջին նա հայտնվել է մի քանի հեռուստասերիալներում, որից հետո նշանավոր դեր է ստացել 1991 թվականի «Մանկական խաղ 3» ֆիլմում։

Ռիվզն իր կարիերայի ընթացքում հայտնվել է մի քանի տասնյակ հեռուստաշոուներում և ֆիլմերում։ Նա առավել հայտնի է *HBO*-ի Մելիսա Գոլդի «Անտուրաժ» կատակերգական հեռուստասերիալում խաղացած դերով, որտեղ նկարահանվել է 2004-2011 թվականներին։ Շոուի մյուս դերասանների հետ միասին նա մի քանի անգամ առաջադրվել է ԱՄՆ կինոդերասանների գիլդիա մրցանակի՝ կատակերգական սերիալում լավագույն դերասանական կազմի համար։

Մեծ էկրանին Ռիվզն առաջին հերթին հայտնի է Ուիլ Ֆերրելի «Հին դպրոց» և «Միստր և միսիս Սմիթ» ֆիլմերում խաղացած դերերով, ինչպես նաև նկատվել է «Չբացահայտվածը» և «Ամերիկյան երազանք» ֆիլմերում։ Բացի այդ, նա նկարահանվել է 90-ական թվականների մի քանի անկախ ֆիլմերում, որոնցից ամենանշանավորը 1998 թվականի «Ծխային ազդանշաններ» դրաման է եղել, որն առաջին անգամ ցուցադրվել Է «Սանդես» կինոփառատոնի շրջանակներում։ Հեռուստատեսությամբ նա նաև տարբեր տարիների եղել է բազմաթիվ սերիալների հյուր, այդ թվում՝ «Ջամփ սթրիթ 21», «Նա գրել է սպանություն», «Գաղտնի նյութեր», «C.S.I.։ Հանցագործության վայրը», «Գրեյի անատոմիա», «Մասնավոր պրակտիկա», «Ուրվականների հետ խոսողը», «Կասլ», «Հավայի 5.0», «Սպիտակ օձիք» և «Ծովային ոստիկանություն։ Հատուկ բաժին»։

2012 թվականի սեպտեմբերին հայտարարվել է, որ Փերի Ռիվզը խաղալու է Ջերի Բրուքհայմերի «Ամուսինների և կանանց գաղտնի կյանքը» համանուն վեպի էկրանավորումը պիլոտային ֆիլմի գլխավոր դերերից մեկը, հարուստ արվարձանի կյանքի մասին, որտեղ տեղի է ունեցել նրա բնակիչներից մեկի առեղծվածային սպանությունը։

2015 թվականի հունիսի 12-ին Փերին ամուսնացել է թենիսի մարզիչ Աարոն Ֆոքսի հետ, որին հանդիպել է իրենց հարսանիքից 2 տարի առաջ։ Ամուսինները ունեն դուստր՝ Ֆինեքս Դելֆին Ֆոքսը։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Բուսակերներ
Կատեգորիա:Դերասանուհիներ այբբենական կարգով
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Աորտայի աղեղ

**Աորտայի աղեղ** կամ **արտայի լայնական աղեղ** աորտայի հատված, որն ընկած է վերել և վայրէջ աորտաների միջև։ Աորտայի աղեղը տեղակայված է հետ և անցնում է դեպի շնչափողի ձախ կողմը։

## Կառուցվածք
Հյուսվածաբանորեն աորտան և աորտայի աղեղը, նույնպես, կազմված է երեք շերտերից՝ ներքին շերտը՝ tunica intima-ն պատում է անոթի լուսանցքը և կազմված է պարզ տափակ էպիթելային բջիջներից, միջին շերտը՝ tunica media-ն կազմված է հարթ մկաններից և էլաստինային թելերից և արտաքին շերտը՝ tunica adventitia-ն կազմված է փուխր շարակցական հյուսվածքից։ Ներվավորվում է բարոմետրիկ նյարդային վերջավորություններով, աորտալ աղեղը պատասխանատու է անոթի պատի ձգվածության փոփոխումը զգալու համար։

Աորտան սկսվում է աջ երկրորդ կրծոսկր-կողային հոդավորման վերին եզրի մակարդակին և ընթանում է վեր, հետ և ձախ, և տեղակայվում շնչափողի ձախ կողմում, այնուհետև իջնում վար մարմնի ձախ կողմով՝ չորրորդ կրծքային ողի մակարդակին։ Այդ հատվածից սկսած աորտան շարունակվում է որպես վայրէջ աորտա։

Աորտայի աղեղը ունի երեք ճյուղեր՝ առաջին և ամենախոշոր ճյուղը բազկագլխային ցողունն է, որը տեղակայված է աջ և մի փոքր առաջ մյուս ճյուղերից, սկիզբ է առնում կրծոսկրի մանուբրիումի հետևում։ Հաջորդ ճյուղը ձախ ընդհանուր քնային զարկերակն է, որը սկիզբ է առնում աորտայի աղեղից՝ բազկագլխային ցողունից ձախ և վեր է բարձրանում վերին միջնորմով և շնչափողի ձախ կողմով։ Երրորդ ճյուղը ձախ ենթանրակային զարկերակն է, որը աորտայի աղեղից սկիզբ է առնում ձախ ընդհանուր քնային զարկերակից ձախ և ուղղվում վեր, անցնում վերին միջնորմով և շնչափողի ձախ կողմով։ Անատոմիական տարբերակ է հանդիսանում ձախ վերտեբրալ զարկերակի սկիզբ առնելը աորտայի աղեղից՝ ձախ ենթանրակային զարկերակից սկսվելու փոխարեն։

Աորտայի աղեղը ձևավորում է երկու կորություն՝ մեկը ուռուցիկությամբ ուղղված վեր, մյուսը՝ առաջ և ձախ։ դրա վերին եզրը սովորաբար գտնվում է *manubrium sterni*-ի վերին եզրից 2․5 սմ վար։

Կրծքային աորտան սկիզբ առնելով սրտից իր առավելագույն տրամագիծն ունի աորտայի արմատի շրջանում՝ 40 մմ։ Երբ այն վերածվում է վերել աորտայի տրամագիծը կազմում է > է, ինչպես նկարագրված է վերևում։ Որոշ անհատների շրջանում ձախ ընդհանուր քնային զարկերակը սկիզբ է աճնում բազկագլխային զարկերակից՝ աորտայի աղեղից սկսվելու փոխարեն։ Մնացած դեպքերում բազկագլխային զարկերակը և ձախ ընդհանուր քնային զարկերակը սկսվում են միևնույն հատվածից։ Այս տարբերակը դիտվում է պոպուլյացիայի մոտավորապես 20%-ի շրջանում։ Երրորդ տարբերակի պարագայում՝ բազկագլխային զարկերակը բաժանվում է երեկ զարկերակների՝ ձախ ընդհանուր քնային զարկերակ, աջ ընդհանուր քնային զարկերակ և աջ ենթանրակային զարկերակ։ Այս տարբերակը դիտվում է բնակչության մոտավորապես 7%-ի շրջանում։

## Կլինիկական նշանակություն
Կրծքավանդակի առաջային ռենտգենոգրաֆիայի պատկերում նկատելի է աորտայի աղեղի արտահայտված սվերը։

Աորտոպեքսիան վիրահատական միջամտություն է, որի ժամանակ աորտայի աղեղը ֆիքսում է կրծոսկրին շնչափողը բաց պահելու նպատակով։

## Լրացուցիչ նկարներ
ձախից|մինի|260x260փքս|Աորտայի աղեղի և ճյուղավորումների կառուցվածքի պատկեր՝ մկնային մոդել (''Rattus rattus տեսակ)''|alt=

Պատկեր:Gray490.png|Տեսանելի է աորտայի աղեղը։
Պատկեր:Gray793.png|Թափառող նյարդի ճյուղ հետադարձ կոկորդային նյարդը, որն անցնում էաորտայի աղեղի տակով։ 


## Ծանոթագրություններ

Կատեգորիա:Սիրտ-անոթային համակարգ
Կատեգորիա:Անատոմիա
Երկրների ցանկ ըստ առաջատար առևտրային գործընկերների

Աշխարհի շատ երկրների համար արտահանման և ներմուծման առևտրային գործընկերը՝  իրենց արժեքային առումով, կա՛մ  Եվրամիությունն է կա՛մ  Չինաստանը  որոշ չափով՝ ԱՄՆ-ն և Ճապոնիան ։ Այլ երկրներ, ինչպիսիք են Ռուսաստանը, Բրազիլիան, Հնդկաստանը, Հարավային Աֆրիկան աշխարհի տարբեր մասերում հանդիսանում են նշանակալից շուկաներ կամ աղբյուր երկրներ։
Եվրամիության յուրաքանչյուր անդամի համար Եվրամիության մյուս բոլոր  անդամների հետ առևտուրը ավելի մեծ է, քան ցանկացած այլ առևտրային գործընկերոջ հետ։ Ե՛վ Եվրամիության  և՛ ԱՄՆ-ի համար ներմուծման ամենամեծ աղբյուր է հանդիսանում Չինաստանը, իսկ Չինաստանի համար ամենամեծ ներմուծման աղբյուր է հանդիսանում Եվրամիությունը։ Աշխարհի շատ  մասերում Եվրամիությունը և ԱՄՆ-ն խոշորագույն առևտրային գործընկերներ են հանդիսանում, այնուամենայնիվ, աշխարհի այլ առաջատար  առևտրային երկրներ կարող են աշխարհի այլ մասերում հանդիասնալ խոշորագույն առևտրային գործընկերներ։ Ռուսաստանը, Բրազիլիան, Հարավային Աֆրիկան ավելի ու ավելի են գերակշռում, որպես առևտրային գործընկերներ իրենց տարածաշրջանային տարածքներում։
Որոշ մեկուսացած երկրներ, որպես առևտրային գործընկեր կախման մեջ են ավելի մեծ հարևանից․ Վենեսուելան Կուբայի հիմնական արտահանման շուկաներից մեկն է, մինչդեռ դեպի ծով ելք չունեցող  Ոզբեկստանը հիմնականում արտահանում է Տաջիկստան և Աֆղանստան՝ իր դեպի ծով առանձին ելք չունեցող հարևաններ։
Աշխարհի երկրների մեծ մասի համար  արտահանման և ներմուծման ապրանքների  խոշորագույն առևտրային գործընկերները թվարկված են ստորև ։ 
Շատ դեպքերում տվյալները վերաբերում են 2016 թվականի դասակարգման աղյուսակին։ Տվյալները վերցված են Առևտրի համաշխարհային կազմակերպության առևտրային պրոֆիլի տվյալների շտեմարանից ։

500px|մինի|Գույնը նշում է արտահանման համար առաջատար ուղղությունը նշված երկրի համար(ԵՄ համախառն), 2007-2010 թվականներ
500px|մինի|Գույնը նշում է արտահանման համար առաջատար ուղղությունը նշված երկրի համար(ԵՄ համախառն), 2007-2010 թվականներ

## 30 խոշորագույն երկկողմ առևտիր ծավալները 2013 թվականին
Հետևյալ աղյուսակում ներկայացված են Առևտրի համաշխարհային կազմակերպության կողմից տրամադրված տվյալերը՝ 2013 թվականի տնթացքում 30 խոշորագույն երկկողմ առևտրի ծավալների մասին ։

## Ծանոթագրություններ

Կատեգորիա:Առևտուր
Կատեգորիա:Առևտուր ըստ երկրի
Միսս Իտալիա

**Միսս Իտալիա** (), գեղեցկության ամենամյա մրցույթ, որն անցկացվում է 1939 թվականից, որտեղ ընտրվում է Իտալիայի ամենագեղեցիկ կինը։

## Պատմություն
Միսս Իտալիա մրցույթի նախորդը Miss Sorriso-ն էր (Miss Smile), որն անցկացվել է 1939 թվականից մինչև 1941 թվականը Դինո Վիլանիի կողմից՝ ատամի մածուկի բրենդերից մեկի աջակցությամբ։ Մրցույթի մասնակիցները գնահատվում էին ըստ իրենց լուսանկարների։


Պատկեր:Sophia Loren (third from left) in publicity images from the Miss Italia contest, 1950.jpg
Պատկեր:Naples, Miss Italia 1950 - Sophia Loren.jpg
Պատկեր:A young Sophia Loren, aged 15, at a beauty contest in Naples, Italy.jpg


Երկրորդ համաշխարհային պատերազմի պատճառով ընդհատումից հետո մրցույթը վերսկսվել է 1946 թվականին Ստրեզայում և սկսել է կոչվել «Միսս Իտալիա»։ 1950 թվականին այն առաջին անգամ հեռարձակվել է ռադիոյով։ 1987 թվականից սկսել է ուղիղ եթերով հեռարձակվել հեռուստատեսությամբ։ 1990 թվականից դադարել են դատել մասնակիցներին կրծքի, գոտկատեղի և ազդրի պարամետրերով, իսկ 1994 թվականին մրցույթը բաց է եղել ամուսնացած կանանց և մայրերի համար (1987 թվականի հաղթողը որակազրկվել է, երբ ավելի ուշ պարզվել է, որ նա ամուսնացած է եղել)։ 1996 թվականին Դենի Մենդեսը դարձավ առաջին սևամորթ միսս Իտալիան։

Մասնակիցների թվում, որոնք հետագայում հաջողության են հասել կինոյի և ժամանցի արդյունաբերության մեջ (թեև նրանցից շատերը իրականում չեն հաղթել Միսս Իտալիա մրցույթում), այնպիսի աստղեր են, ինչպիսիք են Սիլվանա Պամպանինին, Սոֆի Լորենը, Մարչելա Մարիանին, Լյուչիա Բոզեն, Ստեֆանիա Սանդրելին, Միրկա Վիոլան, Սիմոնա Վենտուրան, Պատրիցիա Դեյտոսը, Աննա Ֆալչկին և Մարտինա Կոլոմբարին։

Բացի «Միսս Իտալիա» տիտղոսից, մրցույթի ժամանակ հանձնվում են նաև այլ սփոփիչ մրցանակներ, այդ թվում ՝ «Միսս էլեգանտություն» և «Միսս կինո»։ 1991 թվականին ստեղծվել է առանձին մրցույթ, որը կոչվում է «*Miss Italia nel Mondo*», և նախատեսված է արտասահմանում բնակվող իտալացի կանանց համար։

## Ռեգիոնների վարկանիշ

## Մրցույթի հաղթողները

## Վարողներ
* Corrado Mantoni: 1946–56
* Nunzio Filogamo: 1952
* Enzo Mirigliani: 1959, 1961–78
* Renato Tagliani: 1960
* Mike Bongiorno: 1970, 1975, 2007
* Daniele Piombi: 1974
* Gabriella Farinon: 1974
* Pippo Baudo: 1976
* Alberto Lupo: 1977
* Vanna Brosio: 1979
* Andrea Giordana: 1980–1981, 1984, 1987
* Memo Remigi: 1982
* Ettore Andenna: 1983
* Michele Gammino: 1983
* Milly Carlucci: 1983, 2009, 2010
* Marco Columbro: 1986
* Fabrizio Frizzi: 1988–2002, 2011, 2012
* Carlo Conti: 2003–06, 2008
* Loretta Goggi: 2007
* Emanuele Filiberto of Savoy, Prince of Venice: 2010
* Massimo Ghini: 2013
* Cesare Bocci: 2013
* Francesca Chillemi: 2013
* Simona Ventura: 2014, 2015
* Francesco Facchinetti: 2016–18
* Diletta Leotta: 2018
* Alessandro Greco: 2019

## Ծանոթագրություններ

## Արտաքին հղումներ
*Միսս Իտալիա մրցույթի պաշտոնական կայք
*Offizielle Webseite Miss Italia nel Mondo 
*Gewinnerinnen Miss Italia nel Mondo 
*Miss Universo Italia
*Offizielle Webseite Miss Mondo Italia
*Der Spiegel Juli 2013:  Debatte über Schönheitswettbewerb: RAI verbannt Miss Italia aus Programm (RAI = Radiotelevisione Italiana)

Կատեգորիա:Գեղեցկության մրցույթներ
Կատեգորիա:Իրադարձություններ Իտալիայում